Document ID: 31988R3182

KOMISSION ASETUS (ETY) N:o 3182/88,
annettu 17 päivänä lokakuuta 1988,
naudanliha-alan tuonti- ja vientitodistustenjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2377/80 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 2248/88(2), ja erityisesti sen 18 artiklan 6 kohdan,
sekä katsoo, että
todistusten voimassaoloaika on osoittautunut riittämättömäksi vietäessä yhteisöstä puhdasrotuisia siitosnautoja erityisesti tiettyjen kolmansien maiden avaamien tarjouskilpailujen yhteydessä; kyseisten tuotteiden tavanomaisen kaupan ylläpitämiseksi todistusten voimassaoloaikaa on pidennettävä; tämän vuoksi olisi muutettava komission asetusta (ETY) N:o 2377/80(3), sellaisena kuin se on viimeksi muutettuna asetuksella (ETY) N:o 3988/87(4), tämän suuntaisesti, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2377/80 5 artiklan b alakohtaan alakohta seuraavasti:
"Kuitenkin 2 artiklan 2 kohdassa tarkoitettujen, komission asetuksen (ETY) N:o 3183/80(*) 43 artiklassa tarkoitettua menettelyä noudattaen myönnettyjen todistusten voimassaoloaika päättyy 12 kuukauden lopussa niiden todellisesta myöntämispäivästä.
(*) EYVL N:o L 338, 13.12.1980, s. 1"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä lokakuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 1988.

Labels: 3
17